## Les estacions de TRAM d’Alacant a l’Alacantí van sumar 17 milions de viatges, la Marina Baixa 2,7 milions i la Marina Alta 228.000 en 2024

*** La capital va registrar 13,5 milions de desplaçaments, el 67,7 % del total del metropolità
* Els altres municipis que més clients van aportar són Sant Vicent del Raspeig (1,9 milions), Benidorm (1,5) i el Campello (1,5)**

Les tres comarques que engloben els 13 municipis als quals la xarxa de TRAM d’Alacant oferix servici de tren i tramvia van acollir 19.946.839 desplaçaments l’any passat, dividits en els 17.010.447 de l’Alacantí, 2.708.143 de la Marina Baixa i 228.249 de la Marina Alta. Estes dades suposen que el pes específic de cada comarca és el 85,28 %, el 13,58 % i l’1,14 %, respectivament, del total de la xarxa del metropolità.

La comarca de l’Alacantí acull el municipi que més moviments va tindre en 2024, la capital Alacant, que va aportar 13.506.909 usuaris, el 67,71 % del total de TRAM d’Alacant. Sant Vicent del Raspeig va acumular 1.968.292, el 9,87 %, i el Campello va obtindre 1.535.246 passatgers, el 7,70 % del trànsit de la xarxa.

La comarca de la Marina Baixa acull cinc municipis, entre el qual destaca Benidorm que, amb els seus 1.535.588 viatgers, s’ha erigit en el tercer municipi amb més moviments de la xarxa, superant per només 342 trànsits el Campello, la qual cosa suposa el 7,70 % dels desplaçaments de TRAM d’Alacant. La Vila Joiosa, amb 644.480, significa el 3,23 %; Altea, amb 263.371, l’1,32 %; Finestrat, amb 175.663, el 0,88 % i l’Alfàs del Pi, amb 89.041, el 0,45 % del total.

La comarca de la Marina Alta acull també cinc municipis, entre els quals destaca Dénia amb 120.025 passatgers en 2024 i el 0,60 % dels moviments del metropolità. Calp, amb 37.053, és el 0,19 %; Teulada, amb 33.593, el 0,17 %; Gata de Gorgos, amb 29.635 usuaris, el 0,15 %; i Benissa, amb 7.943, el 0,04 % de TRAM d’Alacant.

Cal recordar que durant quasi tot l’any la circulació ferroviària en la línia 9 ha estat interrompuda entre Calp i Altea per les obres de modernització de la mateixa línia, es va oferir un servici d’autobús substitutori, la qual cosa ha pogut restar viatgers a les dos comarques de la Marina.

**Distribució per estacions**

Entre les estacions de l’Alacantí de fora de la ciutat d’Alacant, a on Luceros amb 3.529.622 clients es manté líder de tota la xarxa i va suposar el 17,70 % del total, la de Sant Vicent del Raspeig, amb 1.100.735 moviments i el 5,52 % de pes específic, i la del Campello, amb 627.422 i el 3,15 %, són les més destacades.

L’estació que més passatgers va obtindre l’any passat, sense ser de la capital, es troba en la comarca de la Marina Baixa, en concret Benidorm, que va arribar als 1.425.501 usuaris, el 7,15 % de tota la xarxa. El van seguir en esta comarca Creueta, amb 304.142; Cala Finestrat, amb 175.663; Altea, amb 143.393; i la Vila Joiosa, amb 130.878 viatgers.

Quant a la comarca de la Marina Alta, l’estació de Dénia és amb 99.075 desplaçaments la que més volum de trànsit va acollir, seguida de Calp amb 37.053; Teulada, amb 33.593; Gata de Gorgos, amb 29.635; i la Xara, amb 12.407 passatgers.

Fecha: 06/02/2025